ইয়ো স্কাই
মাসামি ওদাতে (大館正美, Ōdate Masami, জন্ম: ৮ মে ১৯৯০) হলেন একজন জাপানি পেশাদার কুস্তিগির, যিনি তার রিং নাম ইও শিরাই (紫雷 イオ, শিরাই ইও) (/ˈiːoʊ/ EE-oh) দ্বারা সুপরিচিত। তিনি বর্তমানে ডাব্লিউডাব্লিউইর সাথে সংযুক্ত, যেখানে তিনি ইও শিরাই নামে কুস্তি লড়েন। তিনি ওয়ার্ল্ড ওয়ান্ডার রিং স্টারডমে তাঁর কুস্তির জন্য সুপরিচিত, যেখানে তিনি ২ বারের ওয়ান্ডার অফ স্টারডম চ্যাম্পিয়ন এবং ৬ বারের আর্টিস্ট অফ স্টারডম চ্যাম্পিয়ন ছিলেন। এছাড়াও তিনি ২ বারের ওয়ার্ল্ড অফ স্টারডম চ্যাম্পিয়ন, উদ্বোধনী এসডাব্লিউএ ওয়ার্ল্ড চ্যাম্পিয়ন, ১ বারের গডেস অফ স্টারডম এবং ১ বারের হাই স্পিড চ্যাম্পিয়ন ছিলেন। তিনি স্টারডমের "টেক্কা" হিসাবে স্বীকৃতি পেয়েছিলেন এবং ২০১৫, ২০১৬ এবং ২০১৭ জোশি পুরোরেসু গ্র্যান্ড প্রাইজ পেয়েছিলেন। ইও ২০০৭ সালের মার্চ মাসে অভিষেক করেছেন। তিনি বেশ কয়েক বছর ট্যাগ টিম কুস্তিগির হিসাবে কাজ করেছিলেন, তিনি তাঁর বড় বোন মিও শিরাইয়ের সাথে দলবদ্ধ হয়ে তিনি জাপান এবং মেক্সিকো জুড়ে বিভিন্ন পেশাদার কুস্তি প্রচারণায় লড়াই করেছিলেন, টিএলডাব্লিউ ওয়ার্ল্ড ইয়াং নারী ট্যাগ টিম চ্যাম্পিয়নশিপ জয়লাভ করেছিলেন। ২০১০ সালের জুন মাসে, তিনি এবং তার বোন কানার সাথে মিলে তিনজনের একটি দল গঠন করেছিলেন, ইও এই দল থেকে বিচ্ছিন্ন হয়ে স্টারডমে তার একক ক্যারিয়ার শুরু করার পূর্বে এই দলটি পনেরো মাস স্থায়ী হয়েছিল। ইও দ্রুত উক্ত কুস্তি প্রচারণার শীর্ষ তারকাদের একজন হয়ে ওঠেন এবং ২০১৩ সালের এপ্রিল মাসে তিনি এই প্রচারণার শীর্ষ খেতাব ওয়ার্ল্ড অফ স্টারডম চ্যাম্পিয়নশিপ অর্জন করেন, যা তিনি পনেরো মাস ধরে রেখেছিলেন। ইও স্টারডমের হয়ে ২০১১ সালের জুন মাস ২০১৮ সাল পর্যন্ত কাজ করেছেন। অতঃপর তিনি প্রচারণা থেকে পদত্যাগ করে ডাব্লিউডাব্লিউই-এর সাথে একটি চুক্তি স্বাক্ষর করেছেন।